मुसीबतों को मात देकर लेफ्टिनेंट बने हमारे तीन जवान
तन्मय अग्रवाल |@tanmayagrawal16
रायपुर. प्रदेश के तीन जवान लेफ्टिनेंट बनकर सेना में शामिल हो गए हैं। देहरादून में हाल ही में हुई पासिंग आउट परेड में देश के 469 जवानों में हमारे मनोज तिवारी, गौरव डुकरे और डोमेंद्र कुमार भी शामिल हैं। तीनों जवानों की दास्तां संघर्ष की है और तीनों का उद्देश्य किसी भी हाल में मुकाम हासिल करना था। आर्थिक स्थिति किसी की भी अच्छी नहीं थी। मनोज बैकुंठ में सिक्योरिटी गार्ड के बेटे हैं तो डोमेंद्र धरमपुरा के गरीब किसान के सुपुत्र। गौरव के पिता रिटायर्ड स्टोर कीपर थे। आइए जानते हैं तीनों का संघर्ष उनकी ही जुबान से:-
पापा सिक्योरिटी गार्ड थे, खूब फब्तियां सुनीं
रायपुर के मनोज तिवारी
मेरे पापा धीरेंद्र तिवारी बचेली की सीमेंट फैक्ट्री में सिक्योरिटी गार्ड थे। पापा को 24 घंटे भी ड्यूटी करते देखा है। कई बार सुना- बेटे को भी काम पर लगा दो, क्यों इतना परेशान होते हो। पर पापा नहीं माने। उन्होंने पढ़ाया। लोगों की फब्तियां भी सुनी। 12वीं के बाद नौकरी की। देहरादून में जब मां ऊषा और पापा ने पीप्स (स्टार) कंधे पर लगाया तो वो मेरी जिंदगी का सबसे बेहतरीन लम्हा था।
भास्कर ख़ास
बाॅर्डर देखी और सोच लिया लेफ्टिनेंट बनना है
भिलाई के गौरव डुकरे
14 साल में मैंने एनसीसी ज्वाइन की। तब कारगिल को सोचकर खून खौलता था। तब बाॅर्डर फिल्म आई और इसे देखकर तय कर लिया लेफ्टिनेंट बनना है। 2004 में सोल्जर बना। तैयारी करता रहा। क्योंकि लेफ्टिनेंट के अलावा कुछ सुझता ही नहीं था। आखिरकार कामयाबी मिली। गौरव के पिता रमाकांत डुकरे रिटायर्ड स्टोर कीपर और मम्मी मीना गृहिणी हैं।
हम किसान थे, फिर भी खाने के लाले थे
बालोद के डोमेंद्र कुंजाम
बालोद के गांव धरमपुरा में छोटी सी किसानी थी, पर तब भी खाने के लाले थे। पिता बचपन में ही गुजर गए। मां पदमावती ने मुझे और छोटे भाइयों को संभाला। हमें खेती करना सिखाया। खूब मेहनत की। 10 साल तक परिवार का मोह छोड़ा। 2004 में आर्मी में हवलदार बना। इस बार लेफ्टिनेंट। मां और भाई ने मुझे सितारे लगाए और शपथ दिलाई। बड़े भाई वेदराम इस वक्त भी खेती कर रहे हैं।
किसान परिवार से मंझला भाई दुष्यंत भी बीएसएफ में गया।
hin_Deva awa_Deva hin_Deva hin_Deva bho_Deva hin_Deva bho_Deva hin_Deva mag_Deva hin_Deva hin_Deva hne_Deva hin_Deva awa_Deva